কলকাতা মেট্রো লাইন ৬
কলকাতা মেট্রো লাইন ৬ বা নিউ গড়িয়া-বিমানবন্দর মেট্রো হল কলকাতা মেট্রোর কলকাতা জেলা ও উত্তর চব্বিশ পরগনা জেলার ২৪ টি স্টেশন নিয়ে গঠিত কলকাতা মেট্রো ব্যবস্থার দ্রুতগামী গণপরিবহন লাইন। এটি কলকাতা শহরের পূর্ব প্রান্ত অগ্রসর হওয়া প্রাথমিক এবং মেট্রো ব্যবস্থার দ্বিতীয় দীর্ঘতম লাইন। রেলপথটির প্রান্তিক স্টেশন কলকাতা বিমানবন্দর ও নিউ গড়িয়ায় অবস্থিত। ৫.১ কিমি দীর্ঘ কবি সুভাষ - হেমন্ত মুখোপাধ্যায় অংশ ৫ স্টেশন সহ প্রধাণ্মন্ত্রী নরেন্দ্র মোদী উদ্বোধন করেন ৬ই মার্চ ২০২৪ এ। রেলপথটি নিউ গড়িয়া থেকে ই এম বাইপাস, বিশ্ব বাংলা সরণি ও ভিআইপি রোড হয়ে বিমানবন্দরে পৌঁছায়। এটি ৪ টি স্টেশনের মাধ্যমে কলকাতা মেট্রো ব্যবস্থার তিনটি রেলপথের সাথে সংযুক্ত রয়েছে। রেলপথটি নিউ গড়িয়া মেট্রো স্টেশনে লাইন ১, সেক্টর ফাইভ ও ভিআইপি স্টেশনে লাইন ২ এবং বিমানবন্দর স্টেশনে লাইন ৪ এর সাথে যুক্ত।